pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สารแสดงความเสียใจจากนายกรัฐมนตรีถึงนายกรัฐมนตรีญี่ปุ่น
วันอังคารที่ 10 กรกฎาคม 2561
สารแสดงความเสียใจจากนายกรัฐมนตรีถึงนายกรัฐมนตรีญี่ปุ่น
สารแสดงความเสียใจจากนายกรัฐมนตรีถึงนายกรัฐมนตรีญี่ปุ่น
ตามที่ญี่ปุ่นประสบอุทกภัยจากเหตุฝนตกหนักทางฝั่งตะวันตกของญี่ปุ่นตั้งแต่วันที่ 5กรกฎาคม 2561ส่งผลให้มีผู้เสียชีวิต และผู้เสียหายใน จ. ฮิโรชิมะ เอฮิเมะ คาโกชิมะ โอกายามะ เฮียวโก เกียวโต ชิกะ ฟูกูโอกะ โคจิ และยามากูจิ นั้น
พลเอก ประยุทธ์ จันทร์โอชา นายกรัฐมนตรี ได้มีข้อความสารถึงนายชินโซ อาเบะ นายกรัฐมนตรีญี่ปุ่น ดังนี้
Excellency,
On behalf of the Royal Thai Government and people of Thailand, I would like to express my deepest condolences to the Government and the people of Japan on the loss of lives and widespread devastation caused by the severe floods and landslides as a result of the torrential rainfall in Western Japan. My thoughts and prayers are with the relatives of the victims and to all those affected by this tragic disaster.
It is my fervent hope that the situation will improve shortly. Given the resilience of Japan and her people, I am confident that the affected areas will make a quick recovery and return to normalcy. As always, Thailand stands ready to offer any assistance you may need during these difficult times.
Accept, Excellency, the renewed assurances of my highest consideration.
General Prayut Chan-o-cha (Ret.)
Prime Minister of the Kingdom of Thailand
รัฐบาลไทย-ข่าวทำเนียบรัฐบาล-รอง นรม. พล.ร.อ ณรงค์ฯ เป็นประธานการประชุมคณะกรรมการขับเคลื่อนและการปฏิรูปการบริหารราชการแผ่นดินคณะที่ 4 คณะกรรมการขับเคลื่อนและปฏิรูปด้านสาธารณสุข ครั้งที่ 3/2560
วันพุธที่ 30 สิงหาคม 2560
รอง นรม. พล.ร.อ ณรงค์ฯ เป็นประธานการประชุมคณะกรรมการขับเคลื่อนและการปฏิรูปการบริหารราชการแผ่นดินคณะที่ 4 คณะกรรมการขับเคลื่อนและปฏิรูปด้านสาธารณสุข ครั้งที่ 3/2560
รอง นรม. พล.ร.อ ณรงค์ฯ เป็นประธานการประชุมคณะกรรมการขับเคลื่อนและการปฏิรูปการบริหารราชการแผ่นดินคณะที่ 4 คณะกรรมการขับเคลื่อนและปฏิรูปด้านสาธารณสุข ครั้งที่ 3/2560 เห็นชอบ (ร่าง) ระเบียบสํานักนายกรัฐมนตรีว่าด้วยคณะกรรมการพัฒนาคุณภาพชีวิตระดับอําเภอ
วันนี้ (30 สิงหาคม 2560) เวลา 13.30 น. ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล พลเรือเอก ณรงค์ พิพัฒนาศัย รองนายกรัฐมนตรี เป็นประธานการประชุมคณะกรรมการขับเคลื่อนและการปฏิรูปการบริหารราชการแผ่นดินคณะที่ 4 คณะกรรมการขับเคลื่อนและการปฏิรูปด้านสาธารณสุข ครั้งที่ 3/2560
ที่ประชุมรับทราบคําสั่งคณะทํางานเพื่อผลักดันหน่วยงานกลางจัดการธุรกรรมการเบิกจ่าย และระบบข้อมูลบริการสาธารณสุข (National Clearing House) ต่อจากนั้นรับทราบการลดหย่อนภาษีกรณีการบริจาคให้กับสถานพยาบาล พร้อมทั้งรับทราบความคืบหน้าร่างพระราชบัญญัติคณะกรรมการนโยบายสุขภาพแห่งชาติ พ.ศ. ....
นอกจากนี้ ที่ประชุมรับทราบรายงานความก้าวหน้าการปฎิรูประบบสาธารณสุขด้านบริการสุขภาพ ส่งเสริมสุขภาพป้องกันโรค แพทย์แผนไทย และศูนย์กลางด้านการแพทย์ โดยจะมีการขับเคลื่อนในด้านต่าง ๆ ดังนี้(1) การขับเคลื่อนและปฏิรูปด้านระบบบริการ ได้แก่ร่าง พ.ร.บ. ระบบการสาธารณสุขและการแพทย์ปฐมภูมิ พ.ศ. .... และ ศูนย์ความเป็นเลิศทางการแพทย์ Excellence Center(2) การขับเคลื่อนและปฏิรูปด้านการส่งเสริมสุขภาพและป้องกันโรค ได้แก่ การส่งเสริมสุขภาพและป้องกันโรค Health Literacy และบูรณาการ 4 กระทรวง (3) การขับเคลื่อนและปฏิรูปการพัฒนาระบบแพทย์แผนไทยและระบบยาสมุนไพรแห่งชาติ และ (4) การขับเคลื่อนและปฏิรูปด้านการเป็นศูนย์กลางด้านการแพทย์
พร้อมกันนี้ ที่ประชุมได้พิจารณาและมีมติเห็นชอบ (ร่าง) ระเบียบสํานักนายกรัฐมนตรีว่าด้วยคณะกรรมการพัฒนาคุณภาพชีวิตระดับอําเภอ พ.ศ. .... เพื่อให้เกิดการขับเคลื่อนการพัฒนาคุณภาพชีวิตในระดับพื้นที่เพื่อได้ใกล้ชิดกับประชาชน เกิดการบูรณาการเป้าหมาย ทิศทางและยุทธศาสตร์ร่วมกันระหว่าง หน่วยงานของรัฐ ภาคเอกชน และภาคประชาชนอย่างเป็นองค์รวม เน้นการมีส่วนร่วมของทุกภาคส่วน โดยมีพื้นที่เป็นฐานและประชาชนเป็นศูนย์กลาง มีความเป็นเจ้าของและมีภาวการณ์ร่วมกัน โดยจะบูรณาการและประสานความร่วมมือไปสู่การสร้างเสริมให้บุคคล ครอบครัว และชุมชน มีสุขภาวะทางกาย ทางจิต และทางสังคม เพื่อส่งเสริมคุณภาพชีวิตที่ดีและเกิดความยั่งยืนสืบไป สอดคล้องกับแนวทางการพัฒนาประเทศตามแผนการพัฒนาเศรษฐกิจและสังคม แห่งชาติฉบับที่ 12 (พ.ศ. 2560 - พ.ศ. 2564) และตามกรอบเป้าหมายการพัฒนาที่ยั่งยืน (SDGs) การปฏิรูปประเทศ ด้านสาธารณสุข ตลอดจนส่งเสริมให้ทุกภาคส่วนได้ช่วยกันขับเคลื่อนประเทศไทยไปสู่ความมั่นคง มั่งคั่ง และยั่งยืน ตามแนวคิคประเทศไทย 4.0 อย่างมีประสิทธิภาพต่อไป
********************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พาณิชย์ ลงพื้นที่ มหานครผลไม้โลก ติดตามสถานการณ์ผลไม้ตะวันออก  เตรียมความพร้อมผลไม้ขายผ่าน อาลีบาบา กรุ๊ป
วันจันทร์ที่ 7 พฤษภาคม 2561
พาณิชย์ ลงพื้นที่ มหานครผลไม้โลก ติดตามสถานการณ์ผลไม้ตะวันออก  เตรียมความพร้อมผลไม้ขายผ่าน อาลีบาบา กรุ๊ป
นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ เปิดเผยว่า จะนําคณะผู้บริหารกระทรวงพาณิชย์ลงพื้นที่จังหวัดจันทบุรี ระหว่างวันที่ 4 - 5 พฤษภาคม 2561 พบปะหารือกับผู้นําเกษตรกรในการเตรียมความพร้อมสําหรับทุเรียนที่ขายผ่าน Tmall.com
ในเครืออาลีบาบา กรุ๊ป พร้อมทั้งติดตามสถานการณ์การซื้อขายผลไม้จากผลการลงนาม MOU ร่วมกับห้างค้าปลีกชั้นนํา ผู้ส่งออก และตลาดไท โดยมุ่งเน้นการกระตุ้นระบบเศรษฐกิจฐานราก โดยเฉพาะเกษตรกรผู้ปลูกผลไม้ของไทย
กระทรวงพาณิชย์ โดยกรมการค้าภายใน ได้ดําเนินการตามนโยบายรัฐบาลในการขับเคลื่อนเศรษฐกิจภายใต้ยุทธศาสตร์ “ประเทศไทยเป็นชาติมหาอํานาจด้านการค้าผลไม้เมืองร้อนของโลก” ให้ความสําคัญกับการสร้างความเข้มแข็งจากเศรษฐกิจภายในประเทศและเศรษฐกิจท้องถิ่น (Local Economy) โดยการขยายตลาดผลไม้ภายในประเทศ ซึ่งได้รับความร่วมมือจากห้างค้าปลีกขนาดใหญ่ ผู้ส่งออก และตลาดกลางสินค้าเกษตรในความส่งเสริมของกรมการค้าภายใน (ตลาดไท) จากการลงนามบันทึกข้อตกลงความร่วมมือการรับซื้อผลไม้ฤดูการผลิตปี 2561 เมื่อวันที่ 23 มีนาคม 2561 ที่ผ่านมาและการเตรียมความพร้อมผลไม้ส่งออก โดยตัวเลขการส่งออกช่วงเดือนมกราคม – มีนาคม ผลไม้สดแช่เย็น 330,870 ตัน คิดเป็นมูลค่า 12,574 ล้านบาท เพิ่มขึ้นร้อยละ 10.15 และผลไม้แช่แข็ง 3,603 ตัน คิดเป็นมูลค่า 832 ล้านบาท เพิ่มขึ้นร้อยละ 72.96 เมื่อเทียบกับช่วงเดียวกันของปีก่อน ซึ่งเป็นโอกาสที่ดีของเกษตรกรไทยในการขยายตลาดผลไม้ไปต่างประเทศ ดึงเม็ดเงินสู่ระบบเศรษฐกิจภายในประเทศอย่างแท้จริง และสร้างรายได้ที่ยั่งยืนให้กับเกษตรกร
สําหรับการเดินทางไปจังหวัดจันทบุรีในครั้งนี้ นอกจากการหารือเพื่อเตรียมความพร้อมด้านการกระจายผลไม้ออกสู่ตลาดแล้ว ยังมีการวางแผนการผลิตผลไม้สําหรับฤดูการผลิตปี 2562 ร่วมกับเกษตรกร ผู้ประกอบการรับซื้อผลไม้ ผู้ส่งออก และ biz club และพบปะหารือกับผู้นําเกษตรกรเพื่อเตรียมความพร้อมสําหรับทุเรียนที่ซื้อขายผ่านช่องทาง Tmall.com ในเครืออาลีบาบา กรุ๊ป ณ สวนคุณพ่อประทีป อําเภอขลุง จังหวัดจันทบุรี นอกจากนี้ยังให้เกียรติเป็นประธานพิธีปล่อยคาราวานรถตรวจสอบเครื่องชั่ง เพื่อรักษาความเป็นธรรมในการซื้อขายแก่ผู้บริโภค พร้อมปล่อยขบวนรถผลไม้ที่รับซื้อจากเกษตรกร นําไปจําหน่ายยังห้างค้าปลีกชั้นนํา อันได้แก่ Tops Market, The Mall, Big C, Tesco Lotus และ Makro ต่อไป
รัฐบาลไทย-ข่าวทำเนียบรัฐบาล-นายกรัฐมนตรีเผยมีบางกลุ่มสนับสนุนให้สร้างโรงไฟฟ้าถ่านหินเทพา วอนให้ช่วยกันศึกษาความเป็นไปได้เพื่อความเสถียรภาพของไฟฟ้า
วันอังคารที่ 6 กุมภาพันธ์ 2561
นายกรัฐมนตรีเผยมีบางกลุ่มสนับสนุนให้สร้างโรงไฟฟ้าถ่านหินเทพา วอนให้ช่วยกันศึกษาความเป็นไปได้เพื่อความเสถียรภาพของไฟฟ้า
นายกรัฐมนตรีเผยมีบางกลุ่มสนับสนุนให้สร้างโรงไฟฟ้าถ่านหินเทพา วอนให้ช่วยกันศึกษาความเป็นไปได้เพื่อความเสถียรภาพของไฟฟ้า
วันนี้ (6 กุมภาพันธ์ 2561) เวลา 14.30 น. ณ มหาวิทยาลัยราชภัฏรําไพพรรณี จังหวัดจันทบุรี พลเอกประยุทธ์ จันทร์โอชา นายกรัฐมนตรีให้สัมภาษณ์กรณีการสร้างโรงไฟฟ้าถ่านหินเทพา ที่ขณะนี้มีทั้งกลุ่มสนับสนุนและกลุ่มคัดค้านว่า วันนี้มีทั้งกลุ่มหนุนและคัดค้านที่มากดดันให้ต้องตอบ แต่ตอบไม่ได้หรอกว่าจะสร้างหรือไม่สร้าง เพราะไม่รู้ว่าอนาคตจะเกิดอะไรขึ้น ต้องไปศึกษาว่าไม่ทําแล้วจะเป็นอย่างไร วันนี้ก็มีบางกลุ่มมาสนับสนุนให้ก่อสร้าง แล้วแบบนี้บ้านเมืองจะเป็นอย่างไร
นายกรัฐมนตรีกล่าวต่อไปว่า ขอให้สื่อช่วยทําความเข้าใจตรงนี้ด้วย วันนี้เราต้องแก้ปัญหาว่าทําอย่างไรจะมีไฟฟ้าพอใช้ เราต้องไปแก้ปัญหาเรื่องสายส่งหรือหาพลังงานทดแทนจากภาคอื่น ซึ่งมันก็สิ้นเปลืองพอสมควรเหมือนกัน ก็ต้องพิจารณาว่าจะทําอย่างไรต่อไป
ส่วนเรื่องการใช้พลังงานทดแทน นายกรัฐมนตรีกล่าวว่าเคยบอกไปแล้วว่าการใช้พลังงานทดแทนหรือพลังงานหมุนเวียน เป็นปัญหาอย่างหนึ่งที่เรามองในเรื่องความเสถียรของไฟฟ้า ที่สําคัญที่สุดคือที่เก็บพลังงานไฟฟ้ามีราคาสูงมาก ถ้าชํารุดขึ้นมาก็จะทําให้ตกไปทั้งหมด ส่วนที่บอกว่าบ้านเราแสงแดดแรง มันก็ไม่ได้แรงทุกวัน แรงเป็นช่วงเวลาเท่านั้น เราอาจจะพึ่งพาต่างประเทศได้ แต่วันหน้าเราจะรู้ได้อย่างไรว่าเขาจะไม่ขึ้นราคาอีก ดังนั้น จึงอยากให้ช่วยกันพิจารณาความเป็นไปได้และความเป็นไปไม่ได้
--------------------------------------------------
รัฐบาลไทย-ข่าวทำเนียบรัฐบาล-จิตอาสาช่วยผู้พิการทางสายตา
วันพุธที่ 14 สิงหาคม 2562
จิตอาสาช่วยผู้พิการทางสายตา
พล.อ.ประยุทธ์ จันทร์โอชา นายกรัฐมนตรี นําคณะรัฐมนตรี คู่สมรส และภาคีเครือข่าย ร่วมกิจกรรมจิตอาสาช่วยเหลือผู้พิการทางสายตา เพื่อถวายเป็นพระราชกุศล เนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
เมื่อวันพุธที่ 14 สิงหาคม 2562 พล.อ.ประยุทธ์ จันทร์โอชา นายกรัฐมนตรี นําคณะรัฐมนตรี คู่สมรส และภาคีเครือข่าย ร่วมกิจกรรมจิตอาสาช่วยเหลือผู้พิการทางสายตา เพื่อถวายเป็นพระราชกุศล เนื่องในโอกาสวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 12 สิงหาคม 2562 ณ มูลนิธิช่วยคนตาบอดแห่งประเทศไทย ในพระบรมราชินูปถัมภ์ เขตราชเทวี กรุงเทพฯ โดยมีนายณัฏฐพล ทีปสุวรรณ รัฐมนตรีว่าการกระทรวงศึกษาธิการและภริยา เข้าร่วมงาน
นายกรัฐมนตรี ได้กล่าวฝากให้กระทรวงศึกษาธิการดูแลและพัฒนาโรงเรียนในพื้นที่ต่างจังหวัด ให้มีคุณภาพและประสิทธิภาพใกล้เคียงกับโรงเรียนในเมือง พร้อมศึกษาปัญหาและทบทวนแนวทางการจัดการเรียนการสอนเพื่อพัฒนาสถานศึกษาอย่างรอบด้านภายใต้งบประมาณที่ได้รับการจัดสรร โดยมุ่งเน้นให้เด็กได้เรียนวิชาการควบคู่กับการฝึกทักษะอาชีพตามความถนัด เพราะทุกคนมีความเก่งไม่เท่ากัน แต่เชื่อว่าทุกคนสามารถเรียนรู้ได้
“การศึกษาจึงเป็นพื้นฐานสําคัญที่สุด ตราบใดที่คนมีพื้นฐานการศึกษาไม่เท่ากัน ก็ไม่มีทางแก้ไขปัญหาด้านอื่น ๆ ได้สําเร็จ กระทรวงศึกษาธิการจึงต้องบูรณาการการทํางานกับกระทรวงและหน่วยงานอื่น ๆ ที่เกี่ยวข้อง เพื่อร่วมกันพัฒนาคนให้ครบวงจรชีวิตอย่างยั่งยืน ซึ่งรัฐบาลชุดนี้มีแนวทางในการบริหารประเทศที่มีประชาชนเป็นศูนย์กลางและจะไม่ทิ้งใครไว้ข้างหลัง”
สําหรับมูลนิธิช่วยคนตาบอดแห่งประเทศไทย ในพระบรมราชินูปถัมภ์ เป็นองค์กรสาธารณกุศลที่มุ่งให้ความช่วยเหลือคนพิการทางการเห็นเลย โดยไม่จํากัดเชื้อชาติและศาสนา ก่อตั้งขึ้นเมื่อ ปี 2482 จนถึงปัจจุบัน เป็นระยะเวลากว่า 80 ปี โดยได้รับพระมหากรุณาธิคุณจากสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงรับไว้ในพระบรมราชินูปถัมภ์ เมื่อปี 2502 นับเป็นมูลนิธิแห่งแรกที่มีวัตถุประสงค์เพื่อให้ความช่วยเหลือคนพิการทางการเห็นในด้านการศึกษาและการฝึกอาชีพ รวมถึงการพัฒนาสมรรถภาพ ความรู้ ความสามารถ ตลอดจนความรอบรู้ในวิวัฒนาการและเทคโนโลยีที่ทันสมัย เพื่อให้คนพิการทางการเห็นมีโอกาสที่ดี สามารถดําเนินชีวิตอยู่ในสังคมได้อย่างมีเกียรติและมีความสุขเช่นคนสายตาปกติทั่วไป
ในส่วนของการจัดกิจกรรมจิตอาสาในครั้งนี้ มีกิจกรรมสําคัญ อาทิ การกล่าวคําสดุดีสํานึกในพระมหากรุณาธิคุณสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และถวายพระพรชัยมงคล, การมอบสิ่งของเครื่องใช้ให้มูลนิธิฯ, การเยี่ยมชมศูนย์การเรียนรู้โรงเรียนสอนคนตาบอด กรุงเทพ, การปลูกต้นไม้พุดน้ําบุศย์, การร่วมแข่งกีฬาฟุตบอลและชักเย่อ เป็นต้น
อรพรรณ ฤทธิ์มั่น: สรุป
นวรัตน์ รามสูต: เรียบเรียง
ยุทธพงศ์ เลือกกลั่นดี: ถ่ายภาพ
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-กรมบัญชีกลางจ่ายตรงเงินเดือนทหารกองประจำการ เริ่มเดือน มิ.ย. 61
วันอาทิตย์ที่ 17 มิถุนายน 2561
กรมบัญชีกลางจ่ายตรงเงินเดือนทหารกองประจําการ เริ่มเดือน มิ.ย. 61
กรมบัญชีกลางจ่ายตรงเงินเดือนผ่านระบบบูรณาการฐานข้อมูลสวัสดิการสังคม (e-Social Welfare) เข้าบัญชีเงินฝากธนาคารของทหารกองประจําการโดยตรง จะเริ่มจ่ายเดือนมิถุนายนเป็นเดือนแรก
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า กรมบัญชีกลางได้ร่วมมือกับกระทรวงกลาโหม จัดทําโครงการจ่ายตรงเงินเดือนทหารกองประจําการผ่านระบบบูรณาการฐานข้อมูลสวัสดิการสังคม (e-Social Welfare) ซึ่งเป็นระบบที่กรมบัญชีกลางพัฒนาขึ้นเพื่อใช้ในการจ่ายเงินสวัสดิการสังคมต่าง ๆ ของภาครัฐ เข้าบัญชีเงินฝากธนาคารของผู้มีสิทธิโดยตรง ที่ผ่านมา กรมบัญชีกลางได้อบรมเพื่อเตรียมความพร้อมให้กับผู้ปฏิบัติงานทุกเหล่าทัพ
ที่ทําหน้าที่เบิกจ่ายเงินเดือนทหารกองประจําการ รวมทั้ง ได้ทดสอบระบบการจ่ายเงินตรงคู่ขนานกับการจ่ายเงินแบบเดิมในเดือนเมษายน – พฤษภาคม 2561 ซึ่งเป็นไปด้วยความเรียบร้อย และจะเริ่มจ่ายตรงเข้าบัญชีเงินฝากธนาคาร
ของทหารกองประจําการทุกเหล่าทัพ ตั้งแต่เดือนมิถุนายน 2561 เป็นต้นไป โดยเงินเดือนจะเข้าบัญชีภายใน 5 วันทําการของเดือนถัดไป
ในแต่ละเดือนผู้ปฏิบัติงานในสังกัดของกระทรวงกลาโหมจะต้องจัดทําฐานข้อมูลตามรูปแบบที่กรมบัญชีกลางกําหนด ซึ่งประกอบด้วย เลขบัญชีเงินฝากธนาคารประเภทออมทรัพย์ เลขประจําตัวประชาชน และรายการเงินที่ขอเบิกและหักหนี้ โดยข้อมูลดังกล่าวจะถูกตรวจสอบการมีชีวิตและความถูกต้องของข้อมูลจากกรมการปกครอง หลังจากที่กรมบัญชีกลางได้รับแจ้งรายละเอียดการขอเบิกเงินเดือนทหารกองประจําการที่ผ่านการตรวจสอบแล้ว จะดําเนินการโอนเงินตามยอดของเงินเดือนที่ถูกหักรายการหนี้ (ถ้ามี) เข้าบัญชีของผู้มีสิทธิโดยตรง ส่วนยอดรวมของรายการหนี้ที่ถูกหักทั้งหมด จะโอนเข้าบัญชีของส่วนราชการต้นสังกัด ทั้งนี้ การจ่ายตรงเงินเดือนทหารกองประจําการผ่านระบบบูรณาการฐานข้อมูลสวัสดิการสังคม (e-Social Welfare) จะไม่รวมการจ่ายค่าเบี้ยเลี้ยงต่าง ๆ ซึ่งส่วนราชการยังต้องเป็นผู้เบิกเช่นเดิม
อธิบดีกรมบัญชีกลาง กล่าวในตอนท้ายว่า กรมบัญชีกลางดําเนินการจ่ายตรงเงินเดือนและค่าจ้างประจําให้ครบทุกส่วนราชการ และครอบคลุมบุคลากรทุกประเภท เพื่อให้ผู้มีสิทธิได้รับเงินตามกําหนดเวลาที่แน่นอน มีความถูกต้อง โปร่งใส ตรวจสอบได้ และสามารถใช้ฐานข้อมูลสําหรับการจัดสรรงบประมาณและกําหนดนโยบายของรัฐบาลได้ รวมทั้ง ทําให้การรับและจ่ายเงินภาครัฐด้วยระบบอิเล็กทรอนิกส์ตามนโยบายไทยแลนด์ 4.0 ปรากฏเป็นรูปธรรมยิ่งขึ้น
รัฐบาลไทย-ข่าวทำเนียบรัฐบาล-รัฐมนตรีฯสุริยะ มอบนโยบายผู้บริหารกระทรวงอุตสาหกรรม
วันจันทร์ที่ 22 กรกฎาคม 2562
รัฐมนตรีฯสุริยะ มอบนโยบายผู้บริหารกระทรวงอุตสาหกรรม
รัฐมนตรีฯสุริยะ มอบนโยบายผู้บริหารกระทรวงอุตสาหกรรม
วันนี้ ( 22 ก.ค. 62) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานการประชุม พร้อมรับฟังบรรยายสรุปภาพรวมสถานการณ์อุตสาหกรรมของประเทศ ความเชื่อมโยงยุทธศาสตร์ชาติ แผนระดับต่างๆ และมอบนโยบายให้แก่ผู้บริหารระดับสูงกระทรวงอุตสาหกรรม โดยกล่าวว่ายุทธศาสตร์ที่กระทรวงอุตสาหกรรมวางไว้เป็นยุทธศาสตร์ที่มีความเหมาะสม แต่การจะทําให้เกิดขึ้นได้จริงนั้น ต้องอาศัยการทํางานที่บูรณาการร่วมกัน โดยเฉพาะการดําเนินงานใน 5 Agenda สําคัญของกระทรวงอุตสาหกรรม คือ 1.การส่งเสริมและพัฒนาอุตสาหกรรมเป้าหมาย (S-Curve) 2.การส่งเสริมและพัฒนา SME (SME 4.0) 3.การส่งเสริมภาคการผลิตไปสู่ 4.0 และการพัฒนาอุตสาหกรรมอย่างยั่งยืน (Factory 4.0 & SD) 4.การส่งเสริมการลงทุนในพื้นที่ (Investment Promotion) และ 5.การเชื่อมโยงและพัฒนาระบบฐานข้อมูลแบบบูรณาการ (Big Data) นอกจากนั้นยังสนใจในเรื่องการเชิญชวนนักลงทุนจากต่างประเทศมาร่วมลงทุนในไทยเพื่อเป็นการเพิ่มกระตุ้นการลงทุนในไทย เพราะไทยเป็นประเทศที่น่าลงทุน ทั้งในด้านศักยภาพและสิ่งแวดล้อม ณ ห้องประชุม 1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-“ยุติธรรม” เตรียมการจ้างคนพิการเข้าทำงานในกระทรวงยุติธรรม
วันศุกร์ที่ 17 มีนาคม 2560
“ยุติธรรม” เตรียมการจ้างคนพิการเข้าทํางานในกระทรวงยุติธรรม
นางกรรณิการ์ แสงทอง  รองปลัดกระทรวงยุติธรรม เป็นประธานการประชุมการจ้างคนพิการเข้าทํางานในกระทรวงยุติธรรม ครั้งที่ ๑/๒๕๖๐
เมื่อวันศุกร์ที่ ๑๗ มีนาคม ๒๕๖๐ เวลา ๑๓.๐๐ น.
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมการจ้างคนพิการเข้าทํางานในกระทรวงยุติธรรม ครั้งที่ ๑/๒๕๖๐
เพื่อหารือเกี่ยวกับการจัดทําแผนการจ้างคนพิการ
เพื่อนําไปสู่การเตรียมความพร้อมและจัดทําคู่มือในการเผยแพร่และให้ความรู้
กับหน่วยงานต่างๆ ในกระทรวงยุติธรรม ให้มีความเข้าใจไปในทิศทางเดียวกัน
โดยมีนายสมชาย เจริญอํานวยสุข อธิบดีกรมส่งเสริมและพัฒนาคุณภาพชีวิตคนพิการ
และเจ้าหน้าที่ที่เกี่ยวข้อง เข้าร่วมฯ
ณ ห้องประชุมกระทรวงยุติธรรม ๓ ชั้น ๘
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-ทส. บันทึกเทปถวายพระพรชัยมงคลสมเด็จพระบรมราชชนนีพันปีหลวง
วันศุกร์ที่ 26 กรกฎาคม 2562
ทส. บันทึกเทปถวายพระพรชัยมงคลสมเด็จพระบรมราชชนนีพันปีหลวง
ทส. บันทึกเทปถวายพระพรชัยมงคลสมเด็จพระบรมราชชนนีพันปีหลวง
ทส. บันทึกเทปถวายพระพรชัยมงคลสมเด็จพระบรมราชชนนีพันปีหลวง
วันนี้ (26 กรกฎาคม 2562) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นําคณะผู้บริหารกระทรวงทรัพยากรธรรมชาติและสิ่งแวดล้อม ร่วมบันทึกเทปถวายพระพรชัยมงคลเนื่องในโอกาสวันเฉลิมพระชนมพรรษาสมเด็จพระบรมราชชนนีพันปีหลวง 12 สิงหาคม 2562 ณ สถานีวิทยุโทรทัศน์แห่งประเทศไทย (NBT)
รัฐบาลไทย-ข่าวทำเนียบรัฐบาล-รมว.สธ.ประชุมทางไกล นพ.สสจ.-ผอ.รพศ./รพท. ทั่วประเทศ ย้ำขอให้เน้นคุณภาพคลินิกหมอครอบครัว
วันพฤหัสบดีที่ 1 มีนาคม 2561
รมว.สธ.ประชุมทางไกล นพ.สสจ.-ผอ.รพศ./รพท. ทั่วประเทศ ย้ําขอให้เน้นคุณภาพคลินิกหมอครอบครัว
รัฐมนตรีว่าการกระทรวงสาธารณสุข ประชุมทางไกลผ่านระบบวิดีโอ นายแพทย์สาธารณสุขจังหวัด ผู้อํานวยการโรงพยาบาลศูนย์/ โรงพยาบาลทั่วไป ทั่วประเทศ เพื่อสร้างความชัดเจนนโยบายคลินิกหมอครอบครัว ย้ําขอให้เน้นคุณภาพของทีมหมอครอบครัว ที่ต้องมีแพทย์เวชศาสตร์ครอบครัว
รัฐมนตรีว่าการกระทรวงสาธารณสุข ประชุมทางไกลผ่านระบบวิดีโอ นายแพทย์สาธารณสุขจังหวัด ผู้อํานวยการโรงพยาบาลศูนย์/ โรงพยาบาลทั่วไป ทั่วประเทศ เพื่อสร้างความชัดเจนนโยบายคลินิกหมอครอบครัว ย้ําขอให้เน้นคุณภาพของทีมหมอครอบครัว ที่ต้องมีแพทย์เวชศาสตร์ครอบครัว
ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ว่า ได้ประชุมทางไกลผ่านระบบวิดีโอ ผู้ตรวจราชการกระทรวง นายแพทย์สาธารณสุขจังหวัด ผู้อํานวยการโรงพยาบาลศูนย์/ โรงพยาบาลทั่วไป ทั่วประเทศ เพื่อสร้างความชัดเจนนโยบายคลินิกหมอครอบครัว ซึ่งเป็นนโยบายของรัฐบาล ตามรัฐธรรมนูญ มาตรา 258 ให้มีระบบการแพทย์ปฐมภูมิที่มีแพทย์เวชศาสตร์ครอบครัวดูแลประชาชน ในสัดส่วนที่เหมาะสม โดยกระทรวงสาธารณสุขได้ดําเนินการมา 2 ปีแล้ว ปีแรกมีจํานวน 48 ทีม ปีที่ 2 มีจํานวน 596 ทีมในปีนี้ซึ่งเป็นปีที่ 3 จะต้องสื่อสารให้ทุกคนเข้าใจแนวคิดและแนวทางการปฏิบัติให้ตรงกัน เพื่อให้นโยบาย มีความมั่นคง ยั่งยืนต่อไปข้างหน้า
รัฐมนตรีว่าการกระทรวงสาธารณสุขกล่าวต่อว่า ได้ย้ําให้ทุกจังหวัดให้ความสําคัญกับคุณภาพของคลินิกหมอครอบครัวมากกว่าปริมาณ โดยจะต้องมีแพทย์เวชศาสตร์ครอบครัว อยู่ในทีม และอย่างน้อยต้องมีพยาบาล 2 คนนักวิชาการสาธารณสุข 2 คน หรืออาจเพิ่มจํานวนพยาบาล นักวิชาการสาธารณสุข รวมทั้งเจ้าหน้าที่อื่น ๆ เช่นทันตแพทย์ ทันตาภิบาล แพทย์แผนไทย นักกายภาพบําบัด เจ้าพนักงานเภสัชกรรม เป็นต้น ทําหน้าที่เป็นตัวกลางเชื่อมต่อระหว่าง บ้านครอบครัว ชุมชน กับโรงพยาบาล รู้จัก ใกล้ชิดกับครอบครัวในพื้นที่รับผิดชอบ ให้การดูแลเบื้องต้นแบบองค์รวม ตั้งแต่การสร้างความรอบรู้ด้านสุขภาพ การส่งเสริมสุขภาพ การป้องกันโรค การรักษาพยาบาล และการฟื้นฟูสภาพ กรณีที่ต้องการการรักษาที่ยุ่งยากซับซ้อนจะส่งต่อไปโรงพยาบาล และเมื่อออกจากโรงพยาบาลจะติดตามดูแลต่อเนื่องที่บ้าน
สําหรับทีมหมอครอบครัวนั้น ต้องเป็นทีมจากโรงพยาบาลหลัก เช่น โรงพยาบาศูนย์ โรงพยาบาลทั่วไป โรงพยาบาลชุมชนขนาดใหญ่ ในเบื้องต้นมุ่งเน้นโรงพยาบาลใหญ่ในเขตเมือง เพื่อให้ผู้ป่วยเข้าถึงการรักษาพยาบาลที่คลินิกหมอครอบครัว โดยเฉพาะผู้ป่วยโรคเรื้อรังที่มีจํานวนมากขึ้น ลดความแออัด ลดการรอคอยการรักษา ได้มอบให้ปลัดกระทรวงสาธารณสุข ปรับแผนการดําเนินงานในระยะ 5 ปีแรกให้ได้คลินิกหมอครอบครัวที่มีคุณภาพ เป็นตัวอย่างของพื้นที่อื่นๆ ในเขต เพื่อให้สอดคล้องกับสภาพพื้นที่และจํานวนแพทย์เวชศาสตร์ครอบครัวที่ผลิตได้ พร้อมทั้งจัดทีมประเมินคุณภาพคลินิกหมอครอบครัวที่มีอยู่และที่กําลังจะจัดตั้งขึ้นร่วมกับพื้นที่พัฒนาคลินิกหมอครอบครัวให้มีคุณภาพ ประชาชนได้รับการดูแลสุขภาพในรูปแบบครอบครัวจริงๆ
รัฐบาลไทย-ข่าวทำเนียบรัฐบาล-กระทรวงยุติธรรม ร่วมงานวันต่อต้านคอร์รัปชัน ๒๕๖๑ “คนไทย ตื่นรู้สู้โกง”
วันศุกร์ที่ 7 กันยายน 2561
กระทรวงยุติธรรม ร่วมงานวันต่อต้านคอร์รัปชัน ๒๕๖๑ “คนไทย ตื่นรู้สู้โกง”
กระทรวงยุติธรรม ร่วมงานวันต่อต้านคอร์รัปชัน ๒๕๖๑ “คนไทย ตื่นรู้สู้โกง”
ในวันพฤหัสบดีที่ ๖ กันยายน ๒๕๖๑ เวลา ๐๙.๐๐ น.
ณ ห้องภิรัช ฮอลล์ ๑ - ๓ ศูนย์นิทรรศการและการประชุมไบเทค บางนา
นายเพิ่มพูน พึ่งประสิทธิ์ ผู้ตรวจราชการกระทรวงยุติธรรม
และนายวิตถวัลย์ สุนทรขจิต ผู้ตรวจราชการกระทรวงยุติธรรม
เป็นผู้แทนกระทรวงยุติธรรม ร่วมงานวันต่อต้านคอร์รัปชั่น ๒๕๖๑ ภายใต้แนวคิด “คนไทย ตื่นรู้สู้โกง”
พร้อมด้วยข้าราชการ เจ้าหน้าที่กระทรวงยุติธรรม เข้าร่วมฯ
เพื่อส่งเสริมให้สังคมไทยทุกภาคส่วนได้ลุกขึ้นมาเป็น Active Citizen ปฏิวัติตัวเองด้วยการไม่นิ่งเฉย
ต่อต้านการโกงทุกรูปแบบ ให้เกิดพลังสังคมที่พร้อมจะปกป้องผลประโยชน์ของชาติ
รัฐบาลไทย-ข่าวทำเนียบรัฐบาล-​บิ๊กณัฐ​แสดง​ความยินดีนายทหารสัญญาบัตร​ที่ได้รับพระราชทาน​ชั้นยศนายพล 117 นาย
วันพุธที่ 2 ตุลาคม 2562
​บิ๊กณัฐ​แสดง​ความยินดีนายทหารสัญญาบัตร​ที่ได้รับพระราชทาน​ชั้นยศนายพล 117 นาย
วันนี้ที่กระทรวงกลาโหม พลเอก​ ณัฐ​ อินทร​เจริญ​ ปลัด​กระทรวง​กลาโหม​เป็น​ประธาน​ในพิธี​แสดงความยินดีแก่นายทหารสัญญาบัตรที่ได้รับพระราชทาน​ยศทหารชั้นนายพล ประจําปีงบประมาณ​ พ.ศ.2563 ครั้งที่1  (ต.ค.62)​จํานวน117 นาย
วันนี้ที่กระทรวงกลาโหม พลเอก​ ณัฐ​ อินทร​เจริญ​ ปลัด​กระทรวง​กลาโหม​เป็น​ประธาน​ในพิธี​แสดงความยินดีแก่นายทหารสัญญาบัตรที่ได้รับพระราชทาน​ยศทหารชั้นนายพล ประจําปีงบประมาณ​ พ.ศ.2563 ครั้งที่1 (ต.ค.62)​จํานวน117 นายและพิธีรายงานตัวของนายทหารสัญญา​บัตรที่ได้รับพระกรุณา​โปรดเกล้าโปรดกระหม่อม​ย้ายเข้ามารับราชการ​ในสํานักงานปลัด​กระทรวง​กลาโหม​จํานวน 22 นาย ณ ห้องพินิต​ประชานาถ ในศาลา​ว่าการ​กลาโหม​
ในโอกาสดังกล่าว ปลัดกระทรวงกลาโหม ขอให้ทุกท่านปฎิบัติหน้าที่ด้วยความตั้งใจ คิดถึงประโยชส่วนรวมเป็นประการสําคัญ เพื่อสืบสาน รักษา และต่อยอด ตามรอยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เพื่อให้แผ่นดินไทยมีความสุข สงบ สันติไร้ความขัดแย้ง ให้ยึดมั่นในระเบียบวินัย ทํากิจกรรมจิตอาสาพระราชทาน​ 904 ​วปร.อย่างเป็นรูปธรรม รวมทั้งการปฏิบัติตามนโยบายรัฐบาลและ รมว.กห.
นอกจากนี้ปลัดกระทรวง​กลาโหมยังได้กล่าวแสดงความยินดี​กับผู้ที่ได้รับการโปรดเกล้า ฯ ให้ย้ายเข้ามารับราชการใน สป. โดยขอให้ร่วมกันปฏิบัติภารกิจตามปณิธานของกระทรววกลาโหม​ "เทอดราชา รักราษฎร์​ชาติมั่นคง" และขอให้นายทหารทุกนายปฏิบัติตนเป็นแบบอย่างที่ดีให้กับกําลังพลต่อไป
รัฐบาลไทย-ข่าวทำเนียบรัฐบาล-กระทรวงเกษตรฯ ทำลายสินค้าปศุสัตว์ที่ลักลอบนำเข้า มูลค่ากว่า 20 ล้านบาท พร้อมเร่งดำเนินการตามแผนปฏิบัติการ
วันศุกร์ที่ 16 ธันวาคม 2559
กระทรวงเกษตรฯ ทําลายสินค้าปศุสัตว์ที่ลักลอบนําเข้า มูลค่ากว่า 20 ล้านบาท พร้อมเร่งดําเนินการตามแผนปฏิบัติการ
ทําลายสินค้าปศุสัตว์ที่ลักลอบนําเข้า
พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยภายหลังพิธีทําลายสินค้าปศุสัตว์ของกลาง ณ ด่านกักกันสัตว์นครสวรรค์ อ.พยุหะคีรี จ.นครสวรรค์ ว่า กระทรวงเกษตรและสหกรณ์ โดยกรมปศุสัตว์ ได้เข้มงวดในการป้องกันและปราบปรามการลักลอบนําเข้าสินค้าปศุสัตว์เข้ามาราชอาณาจักร โดยให้ความสําคัญในเรื่องอาหารปลอดภัยตามนโยบายของรัฐบาล เพื่อให้ประชาชนเลือกซื้อสินค้าและอาหารที่มีคุณภาพและความปลอดภัย ซึ่งได้มีการบูรณาการการปฏิบัติงานระหว่างหน่วยงานต่าง ๆ ทั้งเจ้าหน้าที่ตํารวจ ทหาร ฝ่ายปกครอง และกรมศุลกากร โดยในส่วนของกรมศุลกากรยังได้มีข้อตกลงความร่วมมือกับกรมปศุสัตว์ ในเรื่องการปฏิบัติเกี่ยวกับกรณีที่มีการจับกุมดําเนินคดีลักลอบนําสัตว์หรือซากสัตว์เข้ามาในราชอาณาจักร ซึ่งหากกรมศุลกากรมีการจับกุมสินค้าปศุสัตว์ได้ ต้องแจ้งเจ้าหน้าที่และมอบสินค้าของกลางให้แก่กรมปศุสัตว์เพื่อดําเนินการต่อไป
พลเอก ฉัตรชัย กล่าวต่อไปว่า การทําลายสินค้าปศุสัตว์ครั้งนี้ ถือเป็นการทําลายของกลางครั้งใหญ่ โดยกองสารวัตรและกักกันได้จัดตั้งหน่วยปฏิบัติการพิเศษปราบปรามผู้กระทําผิด มีผลการจับกุมและดําเนินคดีลักลอบนําเข้าสินค้าอย่างผิดกฎหมาย ตามกฎหมายโรคระบาดสัตว์ ตั้งแต่วันที่1ต.ค.59จนถึงปัจจุบัน มีจํานวนทั้งสิ้น131,461กิโลกรัม มูลค่ามากกว่า20ล้านบาท แบ่งออกเป็น เนื้อโคกระบือแช่แข็ง จํานวน72,614กิโลกรัม เครื่องในโคกระบือแช่แข็ง จํานวน4,547กิโลกรัม และขาไก่และชิ้นส่วนไก่แช่แข็ง จํานวน54,300กิโลกรัม ซึ่งเนื้อสัตว์เถื่อนเหล่านี้มีความเสี่ยงที่จะนําโรคระบาดและอาจมีสารตกค้างปนเปื้อนที่เป็นอันตรายต่อผู้บริโภค รวมทั้งอาจมีเชื้อโรคที่เป็นอันตรายต่อปศุสัตว์ภายในประเทศ ทั้งนี้ การดําเนินการปราบปรามการลักลอบที่ผ่านมาในช่วง2ปี (ตั้งแต่1ต.ค.57 -ปัจจุบัน) ได้จับกุมดําเนินคดีทั้งสิ้น199คดี จํานวนของกลาง2,063,675กิโลกรัม มูลค่ากว่า217ล้านบาท ซึ่งผู้กระทําผิดจะถูกดําเนินคดีอาญา มีโทษปรับสูงสุด200,000บาท และโทษจําคุก2ปี ซึ่งที่ผ่านมาศาลได้มีคําสั่งพิพากษาให้ยึดรถยนต์ของกลางของผู้กระทําผิดด้วย
สําหรับแผนปฏิบัติการในระยะต่อไปนั้น กระทรวงเกษตรฯ โดยกรมปศุสัตว์ มีแผนงานและมาตรการป้องกันและปราบปรามการลักลอบนําเข้าเนื้อสัตว์จากต่างประเทศ ได้แก่1)การสุ่มตรวจสอบห้องเย็น โดยจัดชุดเฉพาะกิจเข้าตรวจสอบห้องเย็นที่คาดว่าจะมีการลักลอบนําซากสัตว์เข้ามาเก็บไว้โดยไม่ได้รับอนุญาต2)การลาดตระเวนหาข่าวบริเวณแนวชายแดน หรือช่องทางที่คาดว่าจะมีการลักลอบ ตลอดจนตั้งจุดตรวจสกัดกั้นการลักลอบเคลื่อนย้ายเนื้อและเครื่องในโค-กระบือแช่แข็งจากต่างประเทศ3)การขอความร่วมมือไปยังศุลกากร ตํารวจ ทหาร ฝ่ายปกครอง ร่วมกันทํางานอย่างบูรณาการ และ4)การจัดชุดทํางานเฉพาะกิจร่วมกับกรมประมงและกรมวิชาการเกษตร เพื่อเข้าตรวจสอบสินค้าเกษตร ณ ร้านค้าปลีกและค้าส่งทั่วประเทศ นอกจากนี้ ยังได้มีการส่งเสริมและขับเคลื่อนโครงการโคเนื้อสร้างอาชีพและการปรับโครงสร้างการผลิตโคเนื้อภายในประเทศ ซึ่งคาดว่าในปี2564จะสามารถเพิ่มจํานวนโค-กระบือภายในประเทศให้เพียงพอต่อความต้องการ เพื่อลดปัญหาการลักลอบนําเข้าเนื้อสัตว์อย่างผิดกฎหมายต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai